 Ilu 4  Ụmụ m, nụrụnụ ịdọ aka ná ntị nna unu, ṅaakwanụ ntị, ka unu wee nwee nghọta.Nihi na m ga-enye unu ezi ntụziaka. Unu ahapụkwala iwu m.Nihi na abụụrụ m nna m ezi nwa, bụrụkwa onye dị pekepeke nke a mụrụ naanị ya nihu nne m.Nna m na-ezikwa m ihe, sị m: Ka obi gị jidesie okwu m ike. Debe ihe m nyere niwu, wee dịrị ndụ.Nweta amamihe, nweta nghọta. Echefula, ahapụkwala okwu ọnụ m.Ahapụla ya, ọ ga-edebe gị ndụ. Hụ ya nanya, ọ ga-echebekwa gị.Amamihe bụ isi. Nweta amamihe; were ihe niile ị na-enweta nweta nghọta.Were ya kpọrọ oké ihe, ọ ga-ebulikwa gị elu. Ọ ga-eme ka i nwee otuto nihi na ị na-amakụ ya.Ọ ga-atụkwasị okpu ọma e ji okooko kpaa nisi gị; ọ ga-ekpuwe gị okpueze mara mma.Nwa m, nụrụ, nabatakwa ihe m na-ekwu. Afọ ndụ gị ga-adịkwa ọtụtụ.M ga-ezi gị ụzọ amamihe; m ga-eme ka i jee ije nụzọ ziri ezi.Mgbe ị na-eje ije, ijeụkwụ gị agaghị enwe ihe mgbochi; ọ bụrụkwa na ị na-agba ọsọ, ị gaghị asụ ngọngọ.Jisie ịdọ aka ná ntị ike; ahapụla ya. Chekwaa ya, nihi na ọ bụ ya bụ ndụ gị.Abanyela nụzọ ndị ajọ omume, abanyekwala nụzọ ndị ọjọọ.Zere ya, agala na ya; si na ya pụta, gawara onwe gị.Nihi na ha adịghị arahụ ụra ọ gwụla ma hà mere ihe ọjọọ, ụra adịghịkwa atụ ha ọ gwụla ma hà mere ka mmadụ sụọ ngọngọ.Nihi na ha eriwo nri ajọ omume, ọ bụkwa mmanya ime ihe ike ka ha na-aṅụ.Ma ụzọ ndị ezi omume yiri ìhè nke na-enwupụ enwupụ ka chi na-abọwanye ruo mgbe chi bọchara.Ụzọ ndị ajọ omume yiri ọchịchịrị; ha amaghịkwa ihe na-akpọbi ha ụkwụ.Nwa m, ṅaa ntị nokwu m. Tọọkwa ntị nala nihe m na-ekwu.Ka ọ ghara isi nanya gị pụọ. Debe ya nime obi gị.Nihi na ọ bụụrụ ndị na-achọta ya ndụ, bụrụkwa ahụ ike nke anụ ahụ ha niile.Karịa ihe niile ọzọ a ga-eche nche, chebe obi gị, nihi na ọ bụ na ya ka isi iyi nke ndụ si apụta.Wepụ okwu gbagọrọ agbagọ nebe ị nọ; meekwa ka egbugbere ọnụ aghụghọ dị anya nebe ị nọ.Anya gị abụọ kwesịrị ilegide nihu, ee, anya gị nke na-enwu gbaa kwesịrị ilegide nihu gị.Mee ka ụzọ nke ụkwụ gị na-aga dị larịị, ka e meekwa ka ụzọ gị niile guzosie ike.Anwakwala ịga naka nri ma ọ bụ naka ekpe. Wepụ ụkwụ gị nihe ọjọọ. 